**Τα βασικότερα σχήματα λόγου:**

**1)Μεταφορά:** **Η ιδιότητα ενός προσώπου** (ζώου, πράγματος, αφηρημένης έννοιας) **μεταφέρεται σε άλλο πρόσωπο** (ζώο, πράγμα, αφηρημένη έννοια). π.χ. Έχει καρδιά πέτρινη.

**2)Παρομοίωση**: **Συσχετίζεται η ιδιότητα ενός προσώπου** (ζώου, πράγματος, αφηρημένης έννοιας) **με την ιδιότητα κάποιου άλλου προσώπου**. Η παρομοίωση αρχίζει με τις λέξεις **σαν, καθώς, όπως, όσο** **σαν να**. π.χ. «Κι ή θάλασσα, πού σκίρτησε σαν το χοχλό πού βράζει»

**3)Προσωποποίηση:** Αποδίδονται **ανθρώπινες ιδιότητες σε μη ανθρώπινα**: σε ζώα, σε φυτά, σε πράγματα και σε αφηρημένες έννοιες. π.χ. «Ο Ουρανός ολόκληρος αγρίκαε σαστισμένος»

**4)Υπερβολή**: Παρουσιάζεται μια ενέργεια, μια ιδιότητα, μια κατάσταση κτλ. **μεγαλοποιημένη σε βαθμό που βρίσκεται έξω από την πραγμα**τικότητα και τα φυσικά όρια. π.χ. «Στο έμπα χίλιους έκοψε, στο έβγα δυο χιλιάδες.»

**5)Αντίθεση:** **αντίθετες λέξεις ή έννοιες παρατίθενται για να δημιουργήσουν εντύπωση**. Η αντίθεση ενδέχεται **να εκφράζεται μόνο με δύο λέξεις αλλά και με δύο φράσεις ακόμα και με δύο μεγάλα τμήματα λόγου**. π.χ. «κι έχει λοστρόμο αθώο, ναύτη πονηρό»

**6)Κύκλος**: Μια πρόταση ή μια περίοδος, ένα ποίημα ή ένα διήγημα **τελειώνει με την ίδια λέξη ή εικόνα με την οποία αρχίζει**. π.χ. «μοναχή το δρόμο επήρες, εξανάρθες μοναχή»

**7)Ασύνδετο**: **Απλή παράθεση λέξεων, φράσεων ή προτάσεων**, οι οποίες είναι σχετικές μεταξύ τους κατά το νόημα που περιέχουν και βρίσκονται στο λόγο η μία μετά την άλλη **χωρίς κάποια συνδετική λέξη μεταξύ τους** και τις χωρίζουμε με κόμμα. π.χ. «Η Άνοιξη μπήκε, ο καιρός μαλάκωσε, η βροχές μειώθηκαν, ο ήλιος εμφανίζεται πιο συχνά»

**8)Πολυσύνδετο**: Περισσότεροι από δύο όμοιοι όροι ή όμοιες προτάσεις συνδέονται μεταξύ **τους με παρατακτικούς συνδέσμους (συμπλεκτικούς ή διαχωριστικούς).π.χ.** **Δεν έβλεπα μήτε το κάστρο, μήτε το στρατόπεδο, μήτε τη λίμνη,  μήτε τη θάλασσα, μήτε τη γη, μήτε τον ουρανό.**

**9)Ειρωνεία**: Η αίσθηση της ειρωνείας δημιουργείται με **την αντίθεση που εμφανίζεται ανάμεσα στα λεγόμενα** ή στα σχέδια των προσώπων **και στην τελική έκβαση των γεγονότων**. π.χ.Ταχύτατος όπως πάντα! (Άργησες πάλι)